b'\n_START_ARTICLE_\nJurgis Bu\xc4\x8das\n_START_SECTION_\nBiografija\n_START_PARAGRAPH_\n1962 m. baig\xc4\x97 Kauno politechnikos institut\xc4\x85. 1994 m. habilituotas humanitarini\xc5\xb3 moksl\xc5\xb3 daktaras._NEWLINE_Nuo 1972 m. Kult\xc5\xabros paminkl\xc5\xb3 konservavimo instituto Kauno skyriaus vir\xc5\xa1ininkas, nuo 1975 m. dirbo Architekt\xc5\xabros ir statybos institute. 1994\xe2\x80\x931995 m. Vilniaus dail\xc4\x97s akademijos Kauno dail\xc4\x97s instituto prorektorius mokslui, nuo 1995 m. Kauno technologijos universiteto Architekt\xc5\xabros ir kra\xc5\xa1totvarkos katedros ved\xc4\x97jas; nuo 1996 m. profesorius._NEWLINE_Ryt\xc5\xb3 Europos kult\xc5\xabrini\xc5\xb3 kra\xc5\xa1tovaizd\xc5\xbei\xc5\xb3 nominacijai \xc4\xaf Pasaulio paveldo paminkl\xc5\xb3 s\xc4\x85ra\xc5\xa1\xc4\x85 ekspertas. Lietuvos Respublikos Valstybin\xc4\x97s paminklosaugos komisijos narys. Su kitais pareng\xc4\x97 apie 40 projekt\xc5\xb3.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo kryptys: kult\xc5\xabrologiniai kra\xc5\xa1tovaizd\xc5\xbeio tyrimai, kra\xc5\xa1tovaizd\xc5\xbeio vertybi\xc5\xb3 apsauga, kult\xc5\xabrinio kra\xc5\xa1tovaizd\xc5\xbeio formavimas. Daugiau, kaip 130 mokslini\xc5\xb3 straipsni\xc5\xb3, 4 monografij\xc5\xb3, vadov\xc4\x97lio autorius, 9 kolektyvini\xc5\xb3 leidini\xc5\xb3 bendraautoris. 56 mokslo tiriam\xc5\xb3j\xc5\xb3 darb\xc5\xb3 atsakingas vykdytojas arba vadovas, 4 konkurs\xc5\xb3 laureatas.'